અમેરિકાએ આ અલ્ટિમેટમ દ્વારા આપણને સીધી ધમકી જ આપી છે ને તેના કારણે આપણા માટે ધર્મસંકટ ઊભું થયું છે. તેનું કારણ એ કે, આપણાં આર્થિક હિતો અમેરિકા સાથે પણ સંકળાયેલાં છે ને ઈરાન સાથે પણ સંકળાયેલાં છે. ભારત બંનેમાંથી કોઈને છોડી શકે તેમ નથી. ભારત સૌથી વધુ ક્રૂડ ઓઇલની આયાત ઇરાક અને સાઉદી અરેબિયામાંથી કરે છે. ઈરાન ભારતનો ત્રીજો સૌથી મોટો ઓઇલ સપ્લાયર દેશ છે. ભારત તેની ક્રુડ જરિયાતના ૨૫ ટકા ઈરાન પાસેથી ખરીદે છે. ઈરાન પાસેથી ભારત વર્ષે ૧૧ અબજ ડોલરના ક્રુડ ઓઈલની ખરીદી કરે છે.